**Кешірімге қарай жылжу**

**екіншісі**

***«Ал егер басқалардың күнәларын кешірмесеңдер, онда көктегі Әкелерің сендердің де күнәларыңды кешірмейді.»***

***(Матай 6:15)***

Бірде бір кішкентай бүлдіршін анасына қоңырау шалып, оның қолы отбасында бірнеше ұрпақ бойы болған баға жетпес құмырада тұрып қалғанын айтып жылайды. Баласының қолын сол құмырадан шығару үшін, анасы барлығын істеп көрді. Сабынмен де шығарып көрді, майды да құйып көрді, бірақ бәрібір баласының қолын шығара алмады. Сөйтіп, амалсыздан анасы сол құнды құмыраны сындыру керек деген шешімге келеді. Өйткені, кішкентай баласының құны әлгі құмырадан әлдеқайда жоғары болды.

Бұл кезде әкесі де үйге келіп қалады. Сөйтіп, ол сол құмыраны ақырын сындырып, кішкентай баланың қолын босатып жіберген кезде, олар баланың қолында кішкентай монета көреді.

Кек алушылыққа, өшпенділікке жабысқан адам кешірімсіздіктің қасіретті бағасының аясында жұбаныш таба алмайды. Бірақ, сіз: «Бірақ сіз менің қаншалықты қатты зардап шеккенімді білмейсіз!» деп ойлап отырған шығарсыз.

«Рас! Мен білмеймін, бірақ Құдай біледі!» Есіңізде ме, досым, Оның Ұлы негізсіз, және қатыгез өліммен бетпе-бет келіп, айқышқа шегеленгенде: «Әке, оларды кешіре гөр! Олар не істеп жатқандарын түсінбейді» деген еді? (Лұқа 23:34).

Біреуді жек көру адамға тән қасиет; ал біреуді кешіру ол Құдайға тән қасиет. Сондықтан, сіз «бұл адамды кешіру мүмкін емес» деп ойлаған кезде, Құдайдан көмек сұраңыз. Кешіруді үйренбейінше, Құдайдың алдында біз үшін үміт жоқ екенін түсініңіз. Пауыл Исаның кешірудің маңыздылығы туралы айтқан сөздеріне назар аударып, былай деп жазды: “Қайта, бір-біріңе мейірімді де жанашыр болыңдар; Мәсіхтің арқасында өздеріңді Құдай кешіргендей, сендер де өзара кешірімді болыңдар!” (Ефестіктерге 4:32).

Терри Андерсонды тұтқындағандар сот алдында жауапқа тартылады ма, жоқ па, бұл оған маңызды болған жоқ. Ол бұл ауыр жүкті Құдайға тапсырып, содан азат болды және сіз де өміріңіздегі кез келген ауыртпалықтан азат бола аласыз.